El Major Consejo el gera el màsimo òrgano połìtego de ła Repùblica de Venesia e el se conglomerava inte na càmara fata postatamente inte el Pałaso Dogal. A sto cua ghe pervegniva ła nòmina del doxe e de tuti i altri consegi e numeroxe magistraùre, co poderi iłimitai e sovrani su cualsevoja custion. Ła partecipasion al Major Consejo ła gera un derito ereditàrio e privativa de łe fameje patrisie iscrite inte el de ła nobiltà venesiana. Un primo forse ghe gera xà da ténpo come consejo personal del Doxe. Anpò, a partir dal 1143 un nóvo el xe stà creà come raprexentansa duraùra del rengo popołar, fiancando el doxe inte el governo. L'ato el dava el via al'aseto in forma comunal del Stato, co ła nasesta del . Gnanca na trenténa de ani daspò, inte el 1172, el el vegniva trasformà in asenblea sovrana col nome de , ai inisi conposto de trentasincue e in sèguito da 100 consegièri, ai cuai ghe xe xontai de raxon, a partir dal 1178, cuełi che i partegniva al nóvo organismo de ła Cuarantia. Dal 1207 i consegièri, daspò, i no xe stai più nominai dretamente dal'asenblea popołar, ma da tre ełetóri sièlti da sta cua, daspò xónti a sete inte el 1230. Proposte de trasformasion de ła partecipasion al consejo in derito ereditario o par siàlta sóa del consejo stéso xà łe gera stae più volte prexentae e respénte soto i dogadi de Xuane Dandolo, inte el 1286, e Piero Gradenigo, inte el 1296. Ma oramai ła voja de łe fameje aristocràteghe e del stéso doxe Gradenigo de segurarse co major stabiłità e continuità ła partecipasion al governo de ła Repùblica, oramai masa forte, ła ga portà el 28 de fevrèr 1297 a ła Serada del Major Consejo: sto provedimento el verxeva de derito el Major Consejo a tuti cuei che i ghe gavése xà fato parte inte i cuatro ani prima e, ogni ano, a cuaranta sortexai intrà i sói desendénti. Ła reforma ła levava ogni lìmite a cuełi che i partesipava al Consejo. L'intrada de nóvi partesipanti el xe stà limitada co lexe del 1307 e del 1316; el 19 de lujo 1315 ła xe stada ordenada ła creasion del inte el cual iscrìver, co se faxeva disdoto ani, i nomi de cuanti che i gavarìa avesto el derito de intrar al Major Consejo. Inte el 1319 i ga fato ła stréta final. I xe ndai vanti a dar n'ociada ténta a ła vałidità dei tìtołi dei iscriti inte el , daspò i ga levà ła posibiłità de sèłier nóvi partesipanti del Consejo, stabiłéndo che l'automàtega intrada al Major Consejo par tuti i patrisi mas-ci co i faxeva vintisincue ani, col'ecesion par trénta de łóri, sortexai ogni ano inte el xórno de Santa Bàrbara, de intrarghe già co i faxeva péna vinti ani: el Major Consejo el deventava a ła fin n'asenblea serada e ereditaria. Inte el 1423 el Major Consejo el ełiminava anca el rengo popołar, che no'l serviva più a gnénte. Inte el 1498 i xe stai tegnudi fora dal Major Consejo i cèreghi e infrà el 1506 e el 1526 i xe stai istituidi i registri di nasùe e nose par fasiłitar l'asertar del derito de intrada al corpo de ła nobiltà.